नशे में न्यू ईयर पर किया धमाल तो थाने में होगी परेड
एसपी ने पुलिस अधिकारियों को पंचायत चुनाव और शांति व्यवस्था बनाने को लेकर दिए दिशा-निर्देश
फैसला
पंचायतचुनाव शांतिपूर्वक कराना पुलिस के लिए बड़ी चुनौती होगी। तीन चरणों में हाे रहे पंचायत चुनाव में संवेदनशील बूथों पर पैनी नजर रहेगी। हर बूथ पुलिस पहरे में रहेगा। पुलिस अधीक्षक शशांक आनंद ने शनिवार को लघु सचिवालय में पुलिस अधिकारियों कर्मचारियों की बैठक में यह बात कही। बैठक में क्राइम कंट्रोल पंचायत चुनाव पर चर्चा की गई। वहीं, एसपी ने कहा कि 31 जनवरी को हुड़दंग करने वाले बख्शे नहीं जाएंगे।
एसपी ने कहा कि पंचायत चुनाव के मद्देनजर थाना प्रभारी अपने इलाके के हर बूथ को चेक करके रिपोर्ट दें। हर थाना क्षेत्र के लिए विशेष गश्ती दल तैयार किया जाए। शराब की तस्करी रोकने के लिए संभावित ठिकानों पर छापे मारें। अपराधियों पर विशेष निगरानी रखने के साथ सार्वजनिक स्थान पर शराब पीने वालों के साथ सख्ती से निपटें। अवैध हथियारों की धरपकड़ तेज करने के साथ लाइसेंसी हथियार जमा कराए जाएं। गांवों में शांति व्यवस्था बनाने के लिए सामाजिक संगठन भी सहयोग करेंगे। बैठक में डीएसपी अमित भाटिया, अमित दहिया, पवन शर्मा, विजेंद्र सिंह, सुरेंद्र कुमार, पुष्पा खत्री, डॉक्टर रविंद्र, सभी थाना चौकी प्रभारी, प्रवाचक स्टाफ, सुरक्षा शाखा प्रभारी, सेना लिपिक, हेड क्लर्क, स्टेनों अन्य पुलिस अधिकारी मौजूद रहे।
बैठक में आईएमए के सदस्य भी शामिल हुए। संगठन ने चिकित्सकों से हो रही मारपीट क्लीनिक पर तोड़फोड़ के मामलों में शीघ्र कार्रवाई करने की बात कही। ऐसे मामलों को पुलिस गंभीरता से लेते हुए सुरक्षा प्रदान करते हुए विवाद का निपटारा करे। क्लीनिक या निजी अस्पतालों पर पिछले दो महीनों में सात मामले सामने चुके हैं। इनमें मरीज के परिजनों ने क्लीनिक पर तोड़फोड़ की है, जबकि पुलिस बगैर जांच पड़ताल के चिकित्सक को पकड़ ले जाती है। भारत नर्सिंग होम के संचालक डॉ. सतीश गुलाटी ने बताया कि ऐसे किसी भी मामले में पहले कमेटी से जांच कराएं। फिर केस दर्ज हो। चिकित्सकों पर हमला करने वालों पर मेडिकल एंड नर्सिंग होम 2009 के तहत केस दर्ज करते हुए सख्त कार्रवाई की जाए। इस नोन बेलेबल अपराध में 50 हजार रुपये तक जुर्माना और तीन साल तक कैद होती है। ऐसे मामलों को लेकर कम्युनिटी लाइजनिंग ग्रुप सूचना मिलते ही मौके पर पहुंचेगा और लोगों को समझाएगा। आईएमए प्रधान अरुण नरूला सचिव देवेंद्र सांगवान ने कहा कि इन-टोलरेंस हर जगह हर फील्ड में है। पीजीआई में तो हालात और भी खराब हैं। लोग चिकित्सक से पहले मेरा मरीज देखो की बात कर झगड़ा करते हैं। हमारे क्लीनिक बगैर सिक्योरिटी के हैं। ऐसे में हमें सुरक्षा दी जाए। इस मौके पर डॉ. सरदारी लाल वर्मा, डॉ. सुनील मुंजाल, डॉ. केएन गर्ग, डॉ. विजय वर्मा, डॉ. विकास गुप्ता, डॉ. जितेंद्र रोहिल्ला समेत अन्य सदस्य भी मौजूद रहे।
डीएसपी रवींद्र संभालेंगे मरीज-चिकित्सक विवाद
पुलिसअधीक्षक शशांक आनन्द ने कहा कि चिकित्सकों के खिलाफ पुलिस को प्राप्त होने वाली शिकायतों के निपटारे के लिए एक कमेटी गठित की जाएगी। इसमें डॉक्टर, पुलिस अधिकारी समाज के प्रतिष्ठित व्यक्ति शामिल किए जाएंगे। डीएसपी डॉ. रवींद्र को चिकित्सकों से संबंधित मामलों का नोडल अधिकारी नियुक्ति किया गया है। यही ऐसे विवादों काे संभालेंगे।
दो माह में सात अस्पतालों में हुई तोड़फोड़, डॉक्टरों ने मांगी सुरक्षा
भौतिक साक्ष्यों के बारे में समझाया
एसपीने कहा कि पुलिस के प्रत्येक अनुसंधानकर्ता को हाल ही में विशेष प्रशिक्षण दिया गया है। इसमें भौतिक साक्ष्यों के बारे में विस्तार से समझाया गया है। नेपाली युवती केस में दोषियों को सजा दिलाने में इन सबूतों का अहम योगदान रहा। इसके चलते अदालत ने अपने फैसले में पुलिस को सराहा। एफएसएल एक्सपर्ट डॉ. सरोज दहिया ने भी बैठक में पुलिस कर्मचारियों अधिकारियों को घटनास्थल पर मौके के भौतिक साक्ष्य के महत्व के बारे में बताया।
पुलिस 31 को चलाएगी विशेष जांच अभियान
एसपीने कहा कि नव वर्ष के चलते 31 दिसंबर की रात विशेष अभियान चलाया जाएगा। इसके तहत सार्वजनिक स्थानों पर शराब पीने वाले, हुड़दंगबाजी करने शराब पीकर वाहन चलाने वालों की विशेष चेकिंग की जाएगी। नव वर्ष पर शहर की सुरक्षा बढ़ा दी गई है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva